Yuri Nikulin

Yuri Nikulin (tam adı: Yuri Vladimiroviç Nikulin, ; ) — SSRİ və Rusiya aktyoru, SSRİ xalq artisti (1973).

 Həyatı 
Yuri Nikulin 1921-ci ildə Smolensk quberniyasının Demidov şəhərində anadan olmuşdur. Atası Vladimir Andreyeviç siyasi maarif fakültəsini bitirmiş və Demidovdakı dram teatrında işə düzəlmişdi. Orada onun anası da aktrisa kimi çalışırdı. Yuri Nikulinin ailəsi 1925-ci ildə Moskvaya köçür. Bununla əlaqədar o, yeddinci sinifdən etibarən başqa məktəbdə oxumalı olur. 1939-cu ildə o, orduya çağırılır və zenit artilleriyasında xidmət edir. 1946-cı ildə serjant Yuri Nikulin ordudan tərxis olunur. Müharibə zamanı o, "İgidliyə görə", "Leninqradın müdafiəsinə görə", "Almaniya üzərində qələbəyə görə" medalları ilə təlif olunmuşdu.
Müharibə başa çatdıqdan sonra Yuri Moskva sirkinin yanındakı klounada studiyasına daxil olur. Studiyanı bitirdikdən sonra, o zaman qeyri-adi və məşhur kloun olan Karandaşın yanında köməkçi işləyir. Bu zaman Yuri Nikulin Mixail Şuydinlə tanış olur. Onlar uzun müddət partnyor kimi çıxış edirdilər. Beləliklə, onlar xasiyyətcə ayrı-ayrı adamlar olmalarına baxmayaraq, Nikulin-Şuydin dueti yarandı. 1983-cü ildə Mixail Şuydinin ölümündən sonra o, sirkin direktoru vəzifəsində çalışır. Bütövlükdə Yuri Vladimiroviç ömrünün 50 ilini sirkdə işləməklə keçirmişdi.

1949-cu ildə Y. V. Nikulin Tatyana Pokrovskaya ilə tanış olur və tezliklə onlar ailə həyatı qururlar. 14 noyabr 1956-cı ildə bu izdivacdan oğulları Maksim dünyaya gəlir.

 Yaradıcılığı 
Yuri Vladimiroviç Nikulin bir çox sevilən rus filmlərində maraqlı obrazlar yaradır. Onun iştirakı ilə çəkilən ən tanınmış kinokomediyalar sırasında "Brilyant əl", "12 stul", "Qocalar, quldurlar" və s. filmlər var.

Yuri Nikulin Leonid Qaydayın filmlərindən tanınan məşhur 3 personajdan (Qorxaq, Axmaq və Çoxbilmiş) Axmaq rolunu canlandırmışdı. Həmin o 3 personaj geniş tamaşaçı kütləsinə "Araq çəkənlər", "Köpək Barbos və qeyri-adi qaçış" ("Tam ciddi"), ""I" əməliyyatı və Şurikin başqa macəraları", "Qafqaz əsiri və ya Şurikin yeni macəraları" filmlərindən tanışdırКино: Энциклопедический словарь / С.И.Юткевич. — Москва: Советская энциклопедия, 1987. — С. 299. — 640 с. — 100 000 экз..

Yuri Vladimiroviç Nikulin 21 avqust 1997-ci ildə ürək əməliyyatından sonra vəfat etmişdir.

 Filmoqrafiya 
İl Azərbaycanca adı  Orijinal adı  Rol1958  Gitaralı qız  Девушка с гитарой  pirotexnik1961  Köpək Barbos və qeyri-adi qaçış  Пёс Барбос и необычный кросс  Axmaq1961  Heç yerdən olmayan adam  Человек ниоткуда  milis1961  Ağaclar hündür olanda  Когда деревья были большими  Kuzma Kuzmiç İordanov1961  Dostum Kolka!  Друг мой, Колька!  Vasya1961  Araq çəkənlər  Самогонщики  Axmaq1961  İnadkarın ram edilməsi  Укрощение строптивой  oğlanlardan ibarət kilsə xorunun rəhbəri1962  İşgüzar adamlar  Деловые люди  oğru1962  Qorxusuz və qınaqsız  Без страха и упрёка  sirkdəki kloun1963  Böyük fitil  Большой фитиль  Petya1964  Yanıma gəl, Muxtar!  Ко мне, Мухтар!  kiçik leytenant Qlazıçev1965  "I" əməliyyatı və Şurikin başqa macəraları  Операция "Ы" и другие приключения Шурика  Axmaq1965  Şikayət kitabını verin  Дайте жалобную книгу  geyim mağazasının satıcısı1966  Balaca qaçaq    epizodik rol1966  Qafqaz əsiri və ya Şurikin yeni macəraları  Кавказская пленница, или Новые приключения Шурика  Axmaq1966  Andrey Rublyov  Андрей Рублёв  rahib1968  Brilyant əl  Бриллиантовая рука  Semyon Semyonoviç Qorbunkov1968  Yeddi qoca və bir qız  Семь стариков и одна девушка  Axmaq1970  Denisin söhbətləri  Денискины рассказы  Denisin qonşusu1971  Qocalar-quldurlar  Старики-разбойники  Nikolay Sergeyeviç Myaçikov1971  Teleqram  Телеграмма  Fyodor Fyodoroviç1971  12 stul  12 стульев  Tixon1972  Nöqtə, nöqtə, vergül  Точка, точка, запятая  Lyoşanın atası1975  Onlar vətən uğrunda döyüşürdülər  Они сражались за Родину  sıravi Nekrasov1976  İyirmi gün müharibəsiz  Двадцать дней без войны  mayor Vasili Nikolayeviç Lopatin1982  Böyümək istəmirəm  Не хочу быть взрослым  televiziyadakı kloun1983  Müqəvva  Чучело  Nikolay Nikolayeviç Bessolsev1991  Kapitan Krokus və balaca sui-qəsdçilərin sirri  Капитан Крокус и тайна маленьких заговорщиков  müəllif mətninin ifaçısı

 İstinadlar 
.

 Xarici keçidlər 

 "Heç vaxt alçaq insanlardan qisas almayın" — Yuri Nikulin

Kateqoriya:SSRİ aktyorları
Kateqoriya:Rusiya aktyorları
Kateqoriya:Sosialist əməyi qəhrəmanları
Kateqoriya:SSRİ xalq artistləri
Kateqoriya:İkinci Dünya müharibəsi iştirakçıları
Kateqoriya:Poçt markalarında şəxslər
Kateqoriya:Rusiya memuarçıları
Kateqoriya:"Əmək veteranı" medalı ilə təltif edilənlər
Kateqoriya:Rusiya rejissorları
Kateqoriya:SSRİ rejissorları
Kateqoriya:"Əmək veteranı" medalı ilə təltif edilənlər
Kateqoriya:İkinci Dünya müharibəsində SSRİ hərbçiləri
Kateqoriya:Böyük Vətən müharibəsi iştirakçıları
Kateqoriya:SSRİ-nin "İgidliyə görə" medalı ilə təltif edilənlər
Kateqoriya:Sovet İttifaqı Kommunist Partiyasının üzvləri
Kateqoriya:Rusiyanın televiziya aparıcıları
Kateqoriya:Rusiya müğənniləri
Kateqoriya:XX əsr müğənniləri
Kateqoriya:SSRİ-Finlandiya müharibəsi (1939-1940) iştirakçıları
Kateqoriya:XX əsr aktyorları